recursal/SuperWikiNEXT-32B huggingface dataset:
லும்பினி மண்டலத்தின் மாவட்டங்கள்
**லும்பினி மண்டலம்** (Lumbini zone) (நேபாளி: लुम्बिनी अञ्चलAbout this soundகேட்க (உதவி·தகவல்)) தெற்காசியாவின் நேபாள நாட்டின் பதினான்கு மண்டலங்களில் ஒன்றாகும். இம்மண்டலம் மேற்கு வளர்ச்சி பிராந்தியத்தில், மாநில எண் 5-இல் அமைந்துள்ளது. இம்மண்டலத்தின் நிர்வாகத் தலைமையிடம் *புத்வால்* நகரம் ஆகும்.  பண்டைய சாக்கியர்களும்,  கோலியர்களும் இம்மண்டலத்தில் வாழ்ந்தனர். கௌதம புத்தர் பிறந்த பண்டைய லும்பினி நகரம் மற்றும் கபிலவஸ்துவை யுனெஸ்கோ நிறுவனம், உலக பாரம்பரியக் களங்களில் ஒன்றாக அறிவித்துள்ளது.

மாவட்டங்கள்
-----------

லும்பினி மண்டலம் ஆறு மாவட்டங்களைக் கொண்டது.
நேபாளத்தின் தெற்கே அமைந்த தராய் பகுதியில் கபிலவஸ்து, நவல்பராசி, வடக்கில்  ரூபந்தேஹி மாவட்டங்களும், மலைப்பாங்கான குன்றுப் பகுதிகளில் அர்காகாஞ்சி, குல்மி மற்றும் பால்பா மாவட்டங்களும் அடங்கியுள்ளது.

புவியியல் மற்றும் தட்ப வெப்பம்
------------------------------

லும்பினி மண்டலம் கடல் மட்டத்திலிருந்து நூற்றி இருபது மீட்டர் முதல் இரண்டாயிரம் மீட்டர் உயரம் வரை பரவியுள்ளது. எனவே இம்மண்டலத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம் மற்றும் மிதவெப்ப வளையம் என மூன்று காலநிலைகளில் காணப்படுகிறது. இம்மண்டலம் தெற்கில் இந்தியாவின் பிகார் மாநிலத்தை எல்லையாகக் கொண்டுள்ளது.

பொருளாதாரம்
-----------

காளி கண்டகி ஆறு, ரோகிணி ஆறு தினௌ ஆறு, ரித்திஆறு, பூர்வா ஆறு, சூம்சா ஆறு மற்றும் தோவன் ஆறு என ஆறு ஆறுகள் இம்மண்டலத்தில் பாய்கிறது.
இம்மண்டலத்தின் தராய் சமவெளிகளில் நெல், கோதுமை மற்றும் சோளம் அதிகம் பயிரிடப்படுகிறது. மலைப்பாங்கான குன்றுப் பகுதிகளில் அமைந்த அர்காகாஞ்சி, குல்மி மற்றும் பால்பா மாவட்டங்களில் காபி பயிரிடப்படுகிறது.

மக்கள் தொகையியல்
----------------

2011-ஆம் ஆண்டின் மக்கள் தொகை கணக்கெடுப்பின் படி, இம்மண்டலத்தின் மக்கள் தொகை 28,34,612 ஆகும். இம்மண்டலத்தின் மக்கள் நேபாள மொழி, அவதி மொழி, போஜ்புரி மொழி, மைதிலி மொழி மற்றும் தாரு மொழியைப் பேசுகின்றனர்.

இதனையும் காண்க
--------------

* நேபாளத்தின் வளர்ச்சி பிராந்தியங்கள்
* நேபாளத்தின் மண்டலங்கள்
* நேபாள மாநிலங்கள்

மேற்கோள்கள்
-----------

1. ↑  *Holy Sites of Buddhism*, Buddha Dharma Education Association, 9 May 2012 அன்று பார்க்கப்பட்டது
2. ↑  Lumbini, the Birthplace of the Lord Buddha
3. ↑  
*The Map of Potential Vegetation of Nepal - a forestry/agroecological/biodiversity classification system* (PDF), Forest & Landscape Development and Environment Series 2-2005 and CFC-TIS Document Series No.110. 2005, ISBN 87-7903-210-9, Nov 22, 2013 அன்று பார்க்கப்பட்டது horizontal tab character in `|series=` at position 89 (உதவி)
4. ↑  "Nepal-General Information". 2015-07-04 அன்று மூலம் பரணிடப்பட்டது. 2017-01-13 அன்று பார்க்கப்பட்டது.
வெடிமருந்துக் குப்பி மற்றும் ஓர் பை நிறைய குண்டுகளுடன் 18-ஆம் நூற்றாண்டின் தீக்கல்லியக்க கைத்துப்பாக்கி 
எறியமும் உந்துப்பொருளும் சுடுகலனின் சன்னவாய் வழியாக அதன் குழலுள் ஏற்றப்படும் முறையை தான் **வாய்வழி குண்டேற்றுதல்** என்கின்றனர். பின்வழி குண்டேற்ற சுடுகலன்களின் (உயர் நுட்ப மற்றும் உருவாக்க கடினமான) நவீன வடிவங்களைவிட  இவ்வகை வாய்வழி குண்டேற்ற சுடுகலன்கள் மாறுபட்டவை. 

பழங்கால வாய்வழி குண்டேற்ற மோர்ட்டர்கள், வாய்வழி குண்டேற்ற பீரங்கிகளைப் போன்று தான் குண்டேற்றபட்டன. அனால் நவீன மோர்ட்டர்களில், வெடிப்பொதி வாய்வழியாகவும், பின்வழியாக எரியூட்டியை ஒரு ஊசியாலும் பற்றவைக்க படுகின்றன. பழங்கால மோர்ட்டர்,  நவீன மோர்ட்டர் - இவையிரண்டுமே உயர்கோணத்தில் சுடுவதற்கு தான் உபயோகிக்கப்பட்டன.

குண்டேற்றும் முறை
-----------------

வாய்வழியாக குண்டேற்றப்படும் பீரங்கி. **(1) எரியூட்டி** (தொடு துளையோடு இணைந்து இருப்பதை காண்க)   
**(2) முதன்மை வெடிபொருள்**   
**(3) திணிப்பு** (எறியத்தை நிலையாக வைக்க திணிக்கப்படும் மென்மையான பொருள்)   
**(4) எறியம்**   
**(5) திணிப்பு** 
சிதைந்த ஹனோவர் கப்பலின் பீரங்கியில் இருந்து கண்டெடுத்த திணிப்பு, தேசிய கடல்சார் அருங்காட்சியகம், கார்ன்வில் (2014).
பொதுவாக, குண்டேற்றுதலின் முதற்படியே குப்பியில் (அல்லது கொம்பில்) உள்ள வெடிமருந்தை கொட்டுவது தான். உந்துபொருளாக வெடிமருந்தையோ அல்லது பைரோடெக்சையோ பயன்படுத்தலாம். அதிலும், இருவகையான வெடிமருந்து (மற்றும் குப்பிகள்), எரியூட்டியாக மாவு போன்ற வெடிமருந்தும், முதன்மை உந்துபொருளாக மணல் போன்ற வெடிமருந்தும் தேவை.

திணிப்பு, என்பது காகிதம், துணி அல்லது அட்டையால் ஆனது. சிதறுதுமுக்கிகளில், குண்டுகள் வெடிபொருளுடன் கலக்காமல் தடுக்க, இடையில் ஒர் அட்டையை (திணிப்பு) வைத்து பிரிகின்றனர்.

எறியம் குழலுள் இடப்பட்டு, மேலும் ஒரு திணிப்பு வைக்கப்படும். கப்பல் தள்ளாடுகையில், கப்பலில் உள்ள பீரங்கிகளின் குண்டு, குழலை விட்டு உருண்டு கீழேவிழுவதை தவிர்க்கவே இரண்டாம் திணிப்பு வைக்கப்படுகிறது. அதன்பிறகு, எறியத்தை குழலின் அடியில் உள்ள வெடிபொருளின் மீது வைக்க குத்துகம்பியால் குத்தி அழுத்தப்படும். 

இத்தோடு குண்டேற்றுதல் நிறைவடைந்து, பீரங்கி சுடத் தயார் நிலையில் இருக்கும்.

எறியத்தின் வகைகள்
-----------------

நிக்கோலா நுஎல் புத்தேவின் ஒரு ஜோடி புரியிட்ட, தீக்கல்லியக்க பிரெஞ்சு கைதுப்பாக்கிகள், 1794-1797. ராயல் ஒன்டாரியோ அருங்காட்சியகம், டொரோண்டோ, கனடா. குண்டை குழலின் அடிவரை செலுத்த உதவும் சிறு சுத்தியல் அடங்கிய உபப்பொருட்கள்.  

வாய்வழி குண்டேற்ற சுடுகலன்களில், பொதுவாக கோளப் பந்துகள் மற்றும் கூம்புமுனை உருளையான எறியங்கள் உபயோகிக்கப்பட்டன.

மேலும் பார்க்க
--------------

நகர்வண்டி மீதுள்ள வாய்வழி-குண்டேற்ற பீரங்கி.
### வாய்வழி-குண்டேற்ற சிறு துப்பாக்கிகள்

* பின்வழி குண்டேற்ற சுடுகலன்கள்
* மசுகெத்து
* வெடிமருந்து

### வாய்வழி-குண்டேற்ற பீரங்கிகள்

* பீரங்கி
* பம்பார்டு
* ஃபல்கொனெட்
* கல்வெரீன்
* மினியன்

மேற்கோள்கள்
-----------

1. ↑  Jeff Kinard (2003). *Pistols: An Illustrated History of Their Impact*. ABC-CLIO. பக். 33–34. பன்னாட்டுத் தரப்புத்தக எண்:978-1-85109-470-7. .
**இரிச்சர்டு மாசே** *(Richard Massey)* 1977 ஆம் ஆண்டு அக்டோபர் திங்கள் 14 ஆம் நாள் பிறந்தார். இயற்பியல் அறிஞரான இவர் குயின் மேரியின் இலக்கணப் பள்ளியில் பயின்றார். தர்காம் பல்கலைக்கழகத்தில் கணிதத்திலும் இயற்பியலிலும் பட்டம் பெற்றார். ]]. மேலும் 2003 ஆம் ஆண்டு கேம்பிரிட்ஜ் பல்கலைக்கழகத்தில் தனது முனைவர் பட்டத்தை நிறைவு செய்தார். .தற்போது தர்காம் பல்கலைக்கழகத்தில் அண்டவியல் நிறுவனத்தில் கணினி அண்டவியல் நிறுவனத்தில்பணியாற்றி வருகிறார்.. . இதற்கு முன்னர் கலிபோர்னியா தொழில்நுட்ப நிறுவனத்தில் அரசு வானியல் கழக வானியற்பியலில் முதுநிலை ஆய்வாளராகப் பணியாற்றினார். மேலும் எடின்பர்க் பல்கலைக்கழகத்தின் வானியல் நிறுவனத்தின் சிறந்த மேம்பட்ட ஆய்வு அறிஞராகவும் திகழ்ந்தார்.

மாசே கரும்பொருள் ஆய்வில் ஈடுபட்டு, கருந்துளைகளின் மோதல் நடத்தையை முதலில் முப்பரிமான வரைப்படம் வரைந்து பெயர்பெற்ற அறிஞராக திகழ்கிறார்.. இவருக்கு 2011 ஆம் ஆண்டு பிலிப் இலீவர்குல்மே பரிசு வானியல் ,வானியிற்பியல் துறைக்காக வழங்கப்பட்டது. 

2013 ஆம் ஆண்டு பிபிசி யின் ஆரிசன் ஆவணம் "புடவி எவ்வளவு பெரியது" உட்பட பல தொலைக் காட்சி ஆவணங்களிலும் இணையத்திலும் பங்கேற்று இருக்கிறார்.  and online.

மேற்கோள்கள்
-----------

1. ↑  Massey, Richard. "CV: Dr. Richard Massey". *community.dur.ac.uk*. 7 May 2018 அன்று பார்க்கப்பட்டது.
2. ↑  Massey, Richard. "CV: Dr. Richard Massey". *community.dur.ac.uk*. 7 May 2018 அன்று பார்க்கப்பட்டது.
3. ↑  "Dr R Massey - Durham University". 2012-09-02 அன்று பார்க்கப்பட்டது.
4. ↑  "Caltech Astronomy".
5. ↑  "IfA People". 2009-02-21 அன்று பார்க்கப்பட்டது.
6. ↑  BBC News Cosmic crash unmasks dark matter
7. ↑  BBC News on research on Pandora Galaxy Cluster
8. ↑  IMDb
9. ↑  Apple Science Profiles
10. ↑  "Advancing through a decade". *BBC News*. 31 December 2009. .

வெளி இணைப்புகள்
---------------

* Richard Massey's CV and published papers.
**குக்குரங்கு** (*Cebuella pygmaea*) என்பது தென்னமெரிக்காவில் அமேசான் மழைக்காடுகளில் வாழும், மிகவும் சிறிய உருவுடன் காணப்படும், ஒரு குரங்கு. வாலை விட்டுவிட்டுப் பார்த்தால் உடல் நீளம் 14 முதல் 16 செமீ கொண்ட சிற்றுருவம். இக்குக்குரங்கு அமேசான் மழைக்காடுகளில் கீழ்நிலைப் பகுதிகளில் வாழ்கின்றது. மேற்கு பிரேசில், தென்மேற்குக் கொலம்பியா, கிழக்கு ஈக்வெடார், கிழக்குப் பெரு நாடு, வடக்கு பொலிவியா போன்ற நாட்டுப்பகுதிகளில் உள்ள காடுகளில் கடல்மட்டத்தில் இருந்து 200 மீ முதல் 940 மீ உயரமான பகுதிகள் வரையில் இவை பெரும்பாலும் வாழ்கின்றன. உயிரினப் பாகுபாட்டில் தென்னமெரிக்காவில் வாழும் குரங்குகளில் மார்மோசெட்டு (marmoset) எனப்படும் சிறு உருவம் உடைய பேரின வகைகளை *காலித்திரிக்சு* (Callithrix), *மைக்கோ* (Mico) என்னும் இரண்டு பேரினத்தின் கீழ் குறிப்பர். ஆனால் அவற்றில் இருந்து சிறிதே வேறுபடுமாறு குக்குரங்குகள், **செபுயெலா** அல்லது **செபூயா** (Cebuella) எனும் தனிப்பேரினமாக, காலித்திரிசிடே (Callitrichidae) என்னும் குடும்பவகையில் சேர்க்கப்பட்டுள்ளன. இவற்றின் உணவு மரப்பிசின் ஆகும். குக்குரங்குங்கள் இயற்கையில் ஏறத்தாழ 11-12 ஆண்டுகளைத் தம் வாழ்நாளாகக் கொண்டுள்ளன, ஆனால் உயிர்க்காட்சி சாலைகளில் 20 ஆண்டுகளுக்கும் மேலாக வாழ்ந்திருக்கின்றன.

உருவம்
------

குக்குரங்கின் எலும்புக்கூடு
இது முதனிகளில் மிகவும் சிறிய உருவுடையவற்றுள் ஒன்று. இதன் உடல் அளவு வாலை விட்டுவிட்டுப் பார்த்தால் 14 முதல் 16 செமீ இருக்கும்; வால் மட்டுமே 15 முதல் 20 செமீ இருக்கும். ஆண் குக்குரங்குகளாகிய கடுவன்கள் ஏறத்தாழ 140 கிராம் எடையும், பெண் மந்திகள் 120 கிராம் எடையும் கொண்டிருக்கும்.

மேற்கோள்களும் அடிக்குறிப்புகளும்
--------------------------------

1. 1 2  Rylands AB and Mittermeier RA (2009). "The Diversity of the New World Primates (Platyrrhini)". in Garber PA, Estrada A, Bicca-Marques JC, Heymann EW, Strier KB. *South American Primates: Comparative Perspectives in the Study of Bahavior, Ecology, and Conservation*. Springer. பக். 23–54. ISBN 978-0-387-78704-6.
2. 1 2  "*Cebuella pygmaea*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008.
3. ↑  Jackson, C. P. C. P. (2011). The positional behavior of pygmy marmosets (*Cebuella pygmaea*) in northwestern Bolivia. Primates; Journal of Primatology, 52(2), 171-178. Retrieved from
4. ↑  "காப்பகப்படுத்தப்பட்ட நகல்". 2009-04-25 அன்று மூலம் பரணிடப்பட்டது. 2012-08-06 அன்று பார்க்கப்பட்டது.

வெளியிணைப்புகள்
---------------

* பொதுவகத்தில் குக்குரங்குகள் தொடர்பாக ஊடகக் கோப்புகள் உள்ளன.
* Twin albino pygmy marmosets born in Sweden
* Primate Info Net *Callithrix pygmaea* Factsheet
**இரிச்சர்டு உகு சுட்டாய்** *(Richard Hugh Stoy)* (1910–1994) ஓர் இருபதாம் நூற்றாண்டு பிரித்தானிய வானியலாளரும் பிரித்தானியப் பேரரசாணை பெற்றவரும் எடின்பர்கு அரசு கழக ஆய்வுறுப்பினரும் அரசு வானியல் கழக ஆய்வுறுப்பினரும்FRSSAS தென்னாப்பிரிக்கா அரசு வானியல் கழக ஆய்வுறுப்பினரும் ஆவார், இவர் தென்னாப்பிரிக்கப் பணிகளுக்காக பெரிதும் நினிவுகூரப்படிகிறார். இவரைத் **திக் சுட்டாய்** என இவரது நண்பர்கள் அழைக்கின்றனர்.

வாழ்க்கை
--------

பழைய கேப் வான்காணகம்
இரவில் எடின்பர்கு வான்காணகம்
தென்னாப்பிரிக்க வானியல் கழகம் தந்த கில் பதக்கம்
இவர் 1910 ஜனவரி 31 இல் வுல்வர்காம்ப்டனில்பிறந்தார். இவர் உகு விக்டர் சுட்டீவன் சுட்டாய்க்கும் அவரது மனைவி எல்லென் பிரான்சிச்ய் சான்னிங்குக்கும் ஐந்தாம் மகனாகப் பிறந்தார். இவர் வுல்வர்காம்ப்டன் இலக்கணப் பள்ளியில் படித்தார். இங்கே இவரது கணித ஆசிரியர் இவரை வானியலுக்கு அறிமுகப்படுத்தியுள்ளார்.

இவர் கேம்பிரிட்ஜ் பல்கலைக்கழக கோன்வில்லி, கியசு கல்லூரியில் இடம்பிடித்தார். இங்கு பேரா. ஆர்த்தர் எடிங்டனிடமும் பேரா. எஃப். ஜே. எம். சுட்டிரேட்டனிடமும் வானியலைப் ப்யின்றார். இவருரோடெரிக் ஆலிவர் இரெடுமனிட்ம் ஒளிப்பட ஒளியளவியலைக் கற்றார். இவர் த்ன் முதல் முனைவர் ப்ட்டத்தை 1924 இல் பெற்றார். பின்னர், பொதுநலவாய கல்விநல்கையின் கீழ் சிலகாலம் இலிக் வான்காணகத்தில் இருந்தார்.

இவர் 1935 இல் கேப் வான்காண்கத்தில் ஜான் ஜாக்சனுக்கு முதன்மை உதவியாளராக பணியமர்த்தப்பட்டார். இவர் 1950 இல் இயக்குராரகப் பதவி உயர்வு பெற்றார். இவர் 1945/6 இல் தென்னாப்பிரிக்க வானியல் கழகத் தலைவ்ரானர். இவர் 1965 இல் கில் பதக்கத்தை வென்றார். இவருக்கு 1957 இல் பிரித்தானியப் பேரரசணை வழ்ங்கப்பட்டது.

இவர்1968 இல் எடின்பர்கு வான்காணக இணை இயக்குநராக எடின்பர்கு நகருக்குச் சென்றார். இவர் 1970 இல் எடின்பர்கு அரசு கழகத்தில் ஆய்வுறுப்பினராக தேர்ந்தெடுக்கப்பட்டார். இவருக்காக முன்மொழிந்தவர்கள் உகு ஏ. குரூக், வால்டேர் சுட்டிபுசு, எம். ஜே. சுமித்து, உகு எர்னெசுட்டு பட்லர் ஆகியோர் ஆவர்.

ஒராண்டு உடல்நலமில்லாததால், இவர் 1975 இல் ஓய்வு பெற்ரார் இவர் எடின்பர்கில் 1994 நவம்பர் 8 இல் இறந்தார். இவரின் அடக்கப்பணிகள் கேசில் தெரேசில் உள்ள புனித மாற்கு ஒன்றிப்பு பேராயத்தில் நிகழ்ந்தேறின.

குடும்பம்
---------

இவர் 1940 இல் கேப்டவுனில் உள்ளூர் ஆசிரியான மேரி பிரவுன் ஜான்சுட்டோனை மணந்தார். இவர்களுக்கு பிரான்சிசு ஆன்னி சுட்டாய்(மகள்), இராபெர்ட் அதிரியான் சுட்டாய்(மகன்) கியோர்கினா வய்லெட் சுட்டாய்(கில்லி)(மகள்) என மூன்று குழந்தைகள் உண்டு.

வெளியீடுகள்
-----------

* *அனைவருக்குமான வானியல்* (1974)

மேற்கோள்கள்
-----------

1. ↑  Cousins, A. W. J.; Glass, I. S.; Thomas, Y. Z. R. (1995). "Richard Hugh Stoy(1910-1994): Obituary". *Monthly Notes of the Astronomical Society of South Africa* **54**: 19. Bibcode: 1995MNSSA..54...19C.
2. ↑  "1995MNSSA..54...19C Page 21".
3. ↑   *Biographical Index of Former Fellows of the Royal Society of Edinburgh 1783–2002*. The Royal Society of Edinburgh. July 2006. பன்னாட்டுத் தரப்புத்தக எண்:0-902-198-84-X. Archived from the original on 2016-03-04.. பார்த்த நாள்: 2018-09-27.
4. ↑  "1995MNSSA..54...19C Page 21".
5. ↑
**ஜெகநாத்புவ புரோகித்** (Jagannathbuwa Purohit) (12 மார்ச் 1904 - 1968) இவர் ஓர் பாடகரும் பாரம்பரிய இந்துஸ்தானி இசையாசிரியருமாவார். இவர் ஆக்ரா கரானாவின் விலாயத் உசைன் கானின் கீழ் பயிற்சி பெற்றார். 'குணிதாஸ்' என்றப் புனைப்பெயரில் இவர் பல நூல்களை எழுதினார்.

ஆக்ரா கரானா
-----------

இவர், முகலாய அரசவைகளின் மிகப் பழமையான கரானா (பாடும் பாரம்பரியம்) ஆவார். இவரது பாணி சரியானதாகவும், துல்லியத்தை மையமாகக் கொண்டும் இருப்பதாக கூறப்படுகிறது. இவரது தோற்றம் துருபத்-தமர் கயாகியில் இருந்தது.

சீடர்கள்
--------

இவரது சீடர்களில் சிதேந்திர அபிசேகி, பண்டிட் ராம் மராத்தே, பண்டிட் வசந்த்ராவ் குல்கர்னி, சி.ஆர்.வியாசு, பண்டிட் யசுவந்த்புவ ஜோசி, மாணிக் வர்மா ஆகியோர் அடங்குவர். பருகாபாத் கரானாவின் கைம்முரசு இணைக் கலைஞர் பண்டிட் பாய் (சுரேஷ்) கெய்டோண்டே, இவரிடமிருந்து ஆரம்ப பயிற்சியைப் பெற்றார்.

ஆரம்ப கால வாழ்க்கை
------------------

இவர் ஐதராபாத் நிசாமின் மாநிலத்தில் ஒரு கர்கடே பிராமணக் குடும்பத்தில் பிறந்தார். இவர் தனது முதன்மை கல்வியை தனது தாய்மொழியான மராத்தியில் பெற்றார். இவரது இசை திறமை குரு-சீடன் என்ற பாரம்பரியமுறையில் வளர்க்கப்பட்டது. ஜெகந்நாத் தனது பயிற்சியை மேற்கொள்ள பல ஆசிரியர்களைத் தேர்ந்தெடுத்தார். அப்போதிருந்த வழக்கம் கல்விக்கு பணம் செலுத்துவது அல்ல, மாறாக ஆசிரியருக்கு சேவை செய்வதாகும்.

இவர் உஸ்தாத் திர்காவாவிடமிருந்து இந்தியத் தாளக் கருவியான கைம்முரசு இணையைக் கற்றுக் கொண்டு மதில் மேதையானார். ஆக்ரா வம்சத்தின் முக்கிய பாடகரான உஸ்தாத் விலாயத் உசைன் கானிடமிருந்து சிறந்த பயிற்சியையும் இறுதியில் பாராட்டையும் பெற்றார். மும்பையில் இருந்தபோது, இவர் இசை ஆர்வலர்களால் போற்றப்பட்டார், மேலும் வி. வி. கோகலே மற்றும் அவரது தம்பி, உள்ளிட்ட பலர் இவரை ஆதரித்தனர். இவர் தாதர்-மாதுங்கா இசைச் சங்கத்தில் வழக்கமான கலைஞராக இருந்தார்.

இறப்பு
------

இவர் 1968 இல் தீபாவளி நாளில் மும்பையின் டோம்பிவ்லியில் இறந்தார். தாதரில் தகனம் செய்யப்பட்டார்.

மரபு
----

இவரது பெயரில் ஒரு இசை விழா (குணிதாஸ் சம்மேலனம்) 1977 ஆம் ஆண்டில் இவரது சீடரான சி. ஆர். வியாசால் தொடங்கப்பட்டது. இது ஒவ்வொரு ஆண்டும் மும்பையிலும் பிற முக்கிய இந்திய நகரங்களிலும் நடத்தப்படுகிறது.

மேற்கோள்கள்
-----------

1. ↑  "Google Groups". *Groups.google.com*. 2016-11-17 அன்று பார்க்கப்பட்டது.
2. ↑  "From "Between Two Tanpuras" by Vamanrao Deshpande Translation by Ram Deshmukh and B.R. Dekhney First published November 1967 : Jagannathbuwa Purohit "Gunidas" by Vaman Hari Deshpande" (PDF). *Parrikar.org*. 2016-11-17 அன்று பார்க்கப்பட்டது.
3. ↑  "Google Groups". *Groups.google.com*. 2016-11-17 அன்று பார்க்கப்பட்டது.

வெளி இணைப்புகள்
---------------

* Nachiketa Sharma. "Nachiketa Sharma". *Ganapriya.com*. 2016-11-17 அன்று பார்க்கப்பட்டது.
* "Hindi Books from Hindi Book Centre, Exporters of Hindi books". *Hindibook.com*. 2016-11-17 அன்று பார்க்கப்பட்டது.
* Bonnie C. Wade. *Khyal: Creativity Within North India's Classical Music Tradition*.. பார்த்த நாள்: 2016-11-17.
ஜேம்ஸ் லவ்லாக்
**ஜேம்ஸ் லவ்லாக்** (*James Lovelock*, ஜூலை 26, 1919—ஜூலை 26, 2022) ஒரு சூழலியல் அறிவியலாளர். அமெரிக்க விண்வெளி அமைப்பான நாசாவின் பிற கோள்களை தேடும் ஆராய்ச்சிக்கான கருவிகளை இவர் வடிவமைத்து அளித்தார். அச்சமயம் இவர் பூமியின் வளி மண்டலத்தின் தன்மை அதிலிருக்கும் உயிர் கோளத்தால் மாறுபட்டுள்ளதை கவனித்தார். இதன் அடிப்படையில் வளிமண்டலம் உயிர்கோளத்துடன் ஒருங்கிணைந்து ஒரு முழுமையான அமைப்பாக இருப்பதை இவர் அறிந்தார். இதன் அடிப்படையில் இவர் 1960களில் பூமி ஒரு அதி உயிரி எனும் கருதுகோளை முன்வைத்தார். இதற்கு பண்டைய கிரேக்க தொன்மத்தின் பூமி தெய்வமாகிய கையா எனும் பெயரை அளித்தார். இக்கருதுகோள் சர்ச்சையையும் விவாதத்தையும் அறிவியல் வட்டாரங்களில் உருவாக்கியது. ஆனால் பரப்புரை தளத்தில் சூழலியல் ஆர்வலர்களுக்கு இது ஒரு முக்கிய படிமமாக மாறியது. மானுட செயல்பாடுகளை பூமியின் சூழலியல் வரலாறு சார்ந்து அறிந்து கொள்ள ஒரு வலிமையான சட்டகமாக கையா கருதுகோள் திகழ்கிறது. இக்கருதுகோளை லவ்லாக்குடன் இணைந்து உருவாக்கிய மற்றொரு ஆராய்ச்சியாளர் லின் மர்குலிஸ். இவர் ஒரு நுண்ணுயிரியியலாளர். லவ்லாக்கின் கருதுகோள் பரிணாம அறிவியலையும் சூழலியலையும் இணைக்கிறது.

எழுதியுள்ள நூல்கள்
------------------

* 1979 Gaia: A New Look at Life on Earth : கையா பூமியின் உயிர்கள் குறித்ததோர் புதிய பார்வை
* 1983 Great Extinction. பெரும் உயிரழிவு (மைக்கேல் ஆலபையுடன் இணைந்து எழுதியது)
* 1988 Ages of Gaia.கையாவின் காலங்கள்
* 1991 Gaia: The Practical Science of Planetary Medicine. கையா: உலகளாவிய மருந்துக்கான செயல்முறை அறிவியல்
* 1991: Scientists on Gaia. கையா குறித்து அறிவியலாளர்கள்
* 2000: Homage to Gaia: The Life of an Independent Scientist : கையாவிற்கோர் வணக்கம்: ஒரு சுதந்திரமான அறிவியலாளனின் வாழ்க்கை (சுயசரிதை)
* 2006: Gaia: Medicine for an Ailing Planet. நோயுற்ற உலகுக்கோர் மருந்து: கையா
* 2006: The Revenge of Gaia: Why the Earth Is Fighting Back – and How We Can Still Save Humanity. பழிவாங்கும் கையா: திருப்பியடிக்கும் பூமியும் இப்போதும் நம்மால் மானுடத்தை காப்பாற்ற வழிகளும்
* 2009: The Vanishing Face of Gaia: A Final Warning: Enjoy It While You Can. கையாவின் மறையும் முகம்:இறுதி எச்சரிக்கை: இருக்கும்வரை சந்தோஷம்.

வெளி இணைப்புகள்
---------------

* லவ்லாக்கின் இணையத்தளம்



1. ↑
**சாந்தசுவாமி** என்ற தீட்சைப் பெயர் கொண்ட **ஜேம்ஸ் ராம்ஸ்போதம், இரண்டாம் சோல்பரிப் பிரபு** (*James Ramsbotham*, 2nd Viscount Soulbury, மார்ச் 21, 1915 - திசம்பர் 12, 2004) என்பவர் யாழ்ப்பாணம் யோகசுவாமிகளின் துறவுச் சீடர்களில் ஒருவராவார். தன்னை அறியும் ஆர்வத்தாலே (Urge for Self-Realization) யோகசுவாமிகளை அண்டி வந்து உயர் ஞான சாதனை பயின்று உயர்நிலை அடைந்த ஞானி.

வாழ்க்கைக் குறிப்பு
-------------------

ஜேம்சு ராம்சுபோதத்தின் தந்தையார் இலங்கையில் பிரித்தானியர் ஆட்சிக்காலத்தில் இறுதி ஆளுனராக இருந்த சோல்பரிப் பிரவு ஹேவால்ட் ராம்ஸ்போதம் ஆவார். இவரது தாயார் பெயர் டோறிஸ் டி ஸ்ரெயின் ராம்ஸ்போதம். ஜேம்சு 1915 ஆண்டு மார்சு 21 ஆம் நாள் இங்கிலாந்தில் பிறந்தார். இளமையில் நல்லொழுக்கமுள்ள கிறித்தவராக வளர்ந்தார். ஈட்டன் கல்லூரியில் படிப்பை முடித்த ஜேம்சு, பின்னர் ஒக்சுபோர்டு பல்கலைக்கழகத்தின் மாக்டெலன் கல்லூரியில் மெய்யியல் துறையில் படித்துப் பட்டம் பெற்றார். இரண்டாம் உலகப் போர்க் காலத்தில் இவர் ரீமீ என அழைக்கப்படும் ரோயல் மின்னியல் பொறிமுறை பொறியியலாளர் நிறுவனத்தில் பணியாற்றினார். 1949 ஏப்ரல் 5 இல் இவர் ஆந்தியா மார்கரெட் வில்ட்டன் என்பவரை திருமணம் புரிந்தார். ஆனாலும், மனைவி அடுத்த ஆண்டே 1950 சூன் 26 இல் காலமானார்.

வெளி இணைப்புகள்
---------------

* ஹன்சார்ட் 1803–2005: contributions in Parliament by the Viscount Soulbury
**ஜேம்ஸ் ஹென்றி ஸ்பிரிங் பிரான்சன்** (James Spring Branson) (11 சூன் 1842 – 8 ஏப்ரல் 1897) இந்திய தன்னார்வப் படையின் அதிகாரியும், வழக்கறிஞரும் ஆவார். இவர் மதராஸ் மாகாண அரசின் செயல் தலைமை வழக்கறிஞராக பணியாற்றினார்.

தொழில்
------

ஸ்பிரிங் பிரான்சன் இந்திய தன்னார்வப் படையில் நியமிக்கப்பட்டு மெட்ராஸ் பீரங்கி தன்னார்வ படையினருடன் பணியாற்றினார். படைத்தலைவர் என்ற முறையில், 'பூர்வீக மக்களையும்' படைப்பிரிவில் பணியாற்ற அனுமதிக்க அவர் எடுத்த முடிவு கிட்டத்தட்ட வெள்ளை வீரர்களிடையே ஒரு புரட்சியை ஏற்படுத்தியது.  இதனால் மதராஸ் அரசாங்கம் ஸ்பிரிங் பிரான்சனின் உத்தரவை அவசரமாக ரத்து செய்து, 'பூர்வீக' தொண்டர்கள் மீதான தடையை தொடர்ந்தது. இவர் வழக்கறிஞராக பணியாற்றும் பொருட்டு சில ஆண்டுகளுக்குப் பிறகு இராணுவத்திலிருந்து தன் லெப்டினன்ட்-கர்னல் பதவியை விட்டு விலகினார். 

இவர் முதலில் வழக்கறிஞராக பதிவுசெய்யப்பட்டார். பின்னர், 1887 சூலையில் அரசு வழக்கறிஞராக நியமிக்கப்பட்டார். 1887 மார்ச்சில், இவர் மதராஸ் மாகாணத்தின் செயல் வழக்கறிஞராக நியமிக்கப்பட்டார். ஸ்பிரிங் பிரான்சன் மதராஸ் சட்டமன்ற உறுப்பினராகவும் பணியாற்றினார். மேலும் மதராஸ் பார் அசோசியேஷனின் தலைவராகவும் பணியாற்றினார். 

இவர் 1897 இல் இறந்தார். இவரது உடலானது சென்னை ஆங்கிலிகன் புனித மேரி தேவாலயத்தில் அடக்கம் செய்யப்பட்டது. சென்னையில் உள்ள பிரான்சன் கார்டனுக்கு இவரது பெயர் இடப்பட்டது.

குறிப்புகள்
-----------

* *India List and the India Office List*. London: Harrison and Co.. 1893. பக். 384.

1. ↑  Mrinalini Sinha, *Colonial Masculinity: The 'manly Englishman' and The' Effeminate Bengali' in the Late Nineteenth Century* (Manchester University Press, 1995), 83.
**திறன்மிகு நுண்ணுயிரி** (*Effective microorganism-EM*) என்பது தொழில் சார்ந்த விவசாய மாற்றங்கள் அல்லது சுற்றுச்சூழல் பயன்பாடுகளில் வளிவேண்டா உயிரினங்களைக் கலப்பது ஆகும். தி.நு. தொழினுட்பம் (திறன்மிகு நுண்ணுயிரி தொழினுட்பம்) சுற்றுச்சூழல் மாசுபாட்டைத் தடுப்பதற்காகவும், பிற விவசாயம் சார்ந்த நன்மைக்காகவும் பயன்படுத்த எண்ணம் கொண்டதாகும். ஆயினும், இது நீண்டகால பயன்பாட்டில் எவ்வாறான பயன்தரும் என்பதை இன்னும் அறிவியல் சார்ந்த முறையில் நிரூபிக்கப்படவில்லை.

### கூடிய ஆக்கக்கூறுகள்

சப்பானில் ஒகினாவில் உள்ள ரியுகியுஸ் பல்கலைக்கழகத்தைச் சோ்ந்த டாக்டா். டெருவோ ஹிகா என்பவர் EM ( EFFECTIVE MICRO ORGANISMS - திறன்மிகு நுண்ணுயிர்கள் ) தொழிற்நுட்பத்தை 1982 ல் உருவாக்கினார. இது ஒன்றுக்கொன்று உதவி புரியும் நுண்ணுயிர்கள் மூலம் பயன்படுத்தப்படும் உயிரி தொழிநுட்பமாகும். இது ஒரு வணிகமுத்திரையிட்ட தயாரிப்பாக தி.நு.-1 நுண்ணுயிரி உருகற்மிகைப்பி (EM-1 Microbial Inoculant) என முதலில் சந்தைப்படுத்தப்பட்டது. அவ்வாறான கரைசலில் மனிதர்களுக்கும், சுற்றுச்சூழலுக்கும் பாதுகாப்பான பின்வரும் நுண்ணூயிர்களை உள்ளடக்கியதாக இருக்கும்.

* பால் அமில பற்றுயிரி
* ஒளிச்சேர்க்கை பற்றுயிரி
* நொதி
* இன்னும்பிற: இயற்கையாக சுற்றுப்புறத்தில் கிடைக்கும் பயன்தரவல்ல நுண்ணுயிரிகளையில் கரைசலில் கலக்கலாம்.

தி.நு. நுண்ணுயிர்களின் தொழிற்நுட்பமும் செய்முறையும்
---------------------------------------------------

மேப்பிள் தி.நு. என்பது ஒரு மூலக்கரைசல். அதில் நுண்ணுயிர்கள் பெரும்பாலும் செயல்படாமல் உறங்கும் நிலையில் அப்படியே இருக்கும். மூலக்கரைசலில் அவை ஓராண்டுவரை உயிருடன் உறங்கிக் கொண்டு இருக்கும். 

தி.நு.-1 மூலக்கரைசலையும் சம அளவு வெல்லமும் 20 பங்கு கொள்ளளவு சுத்தமான நீா் ( குளோரின் கலக்காதது) ஆகியவற்றைச் சோ்த்து அதை ஊக்குவிக்க வேண்டும். பின்னர் இக்கலவையை தரமான நெகிழிப் பாத்திரத்தில் காற்றுப்புகாமல் இறுக்கமான மூடியால் ஒரு வாரத்திற்கு மூடி வைத்து நொதிக்க வைக்க வேண்டும். பாத்திரத்தில் வாயுவின் அழுத்தம் ஏற்பட்டு உடையாமல் இருக்க, இரண்டு நாட்களுக்கு ஒருமுறை பாத்திரத்தின் மூடியை திறந்து வாயுவை வெளியேற்றி விட வேண்டும். அதன்பிறகு பயன்படுத்துவதற்கு தயாராகிவிடும். இந்த செயலுாக்கம் செய்யப்பட்ட தி.நு. கரைசலில் 1: 100 என்ற விகிதத்தில் நீரைச் சேர்த்து கழிவறை, தரை போன்றவற்றை தினசரி துடைத்துச் சுத்தம் செய்யலாம். இவ்வாறு செயலுாக்கம் செய்யப்பட்ட கரைசலை 6 வாரத்திற்குள் பயன்படுத்த வேண்டும்.

தி.நு. கரைசலின் பயன்கள்
-----------------------

1. பள்ளி கழிவறை தரைகளை சுத்தம் செய்யப் பயன்படுகிறது.
2. விவசாயம், தோட்டக்கலைத் துறைகளில் பயன்படுத்தப்படுகிறது.
3. இயற்கைக் கழிவுகளின் துர்நாற்றத்தையும், அதனால் கவரப்படும் பூச்சிகளையும் கட்டுப்படுத்தப்படுகிறது.
4. 2005 - சுனாமி என்னும் ஆழிப்பேரலைக்குப் பிறகு ஏற்பட்ட துர்நாற்றம் நோய் பரவல் ஆகியவற்றை தடுப்பதற்கு ஈஎம் பயன்படுத்தப்பட்டு நல்ல பலன் ஏற்பட்டது.
5. எரு தயாரித்தல், நகராட்சிக் கழிவு மேலாண்மை, கழிவு நீர் - கழிவுநீா் சுத்திகரிப்பு, துப்புரவு மேலாண்மை, மாசுபட்ட மண், நீர் நிலைகள் மறுவாழ்வு பெறவும் தி.நு. வெற்றிகரமாக பயன்படுத்தப்படுகிறது.

மேற்கோள்கள்
-----------

1. ↑  Foxon, K; Still, D (2012). *Do pit additives work?*. Water Research Commission, University of Kwazulu-Natal, Partners in Development (PiD), South Africa. Archived from the original on 2015-02-13.. பார்த்த நாள்: 2016-02-28.
2. ↑  UNICEF - நவம்பர்2011 வெளியீடு - பள்ளி சுகாதாரம் மற்றும் உடல்நலக்கல்வி ஆசிரியர் கையேடு
**தாதாரியா** (சத்தீஸ்கர்: ददरिया) என்பது இந்தியாவின் சத்தீஸ்கர்  மாநிலத்தில் பாடப்படும் பல்வேறு வகையான நாட்டுப்புற பாடல்கள் அல்லது களப் பாடல் வகைகளில் ஒன்றாகும். இந்தப் பாடல்கள் 1970 களுக்கு முன்னர் நாட்டுப்புறக் கதைகளின் ஒரு பகுதியாகவும் அங்குள்ள மக்களிடம் மிகவும் பிரபலமானவையாகவும் இருந்தன, மேலும் நெல் வயல்களில் அறுவடை செய்யும் போதும் ஓய்வு நேரத்தின் போதும் கிராமத்து ஆண்கள் அல்லது பெண்களால் பாடப்பட்டன. 1980களின் பிற்பகுதியில், ஆண்-பெண் இடையேயான 'கேள்வி மற்றும் பதில்' என்னும் முறையில் அமைந்த இந்த பாடல் முறையின் அந்தரங்க மொழிதன்மையின் காரணமாக, இந்தப் பாடல்களை எந்த ஒரு ஆணும் ஒரு பெண் அல்லது பெண் ஒரு ஆணின் முன்பாக தனிப்பட்ட முறையில் பாடுவது என்பது  சமூக ரீதியாக ஏற்றுக்கொள்ள முடியாததாகக் கருதப்பட்டது. தாதாரியா பாடல்கள் இப்போது ஒலிப்பதிவு செய்யப்பட்ட நாடாக்கள் மற்றும் சிறிய வட்டுகளில் ஆடியோ மற்றும் வீடியோவில் கிடைக்கின்றன. பிரபல தொழில்முறை தாதாரியா பாடகர்களில் ஷேக் ஹுசைன்  மற்றும் மம்தா சந்திரகர் ஆகியோர் அடங்குவர்.

டெல்லி-6 திரைப்படத்தின் புகழ்பெற்ற பாடலான *சசுரல் கெண்டா பூல்* ஒரு தாதாரியா வகையை தழுவி எடுக்கப்பட்டதாகும்.

குறிப்பிடத்தக்க தாதாரியா பாடல்கள்
---------------------------------

கீழே சில பிரபலமான தாதாரியா பாடல்கள் பட்டியலிடப்பட்டுள்ளது. 

1. சனா கே டார் ராஜா சனா கே டார் ராணி
2. படா தே ஜா ரே, படா லே ஜா ரே கடிவாலா
3. ஏக் பைசா கே பாஜி லா டு பைசா மா தேஹே ஓ
4. கா தை மோலா மோஹ்னி தார் தேஹே கோண்டா பூல்
5. காதா கூந்தி கே ரெங்கோயா கம்ரா கும்ரி கே ஓதோய்யா தயா மாயா லே ஜா ரே
6. அட்பாட் கோதியதாஸ் தைன் மன் கே பரம் லா ஓ
7. லகே ரைதே திவானா டோர் பார் மோர் மாயா லகே ரைதே

மேற்கோள்கள்
-----------

1. ↑  "Field Songs of Chhattisgarh"
2. ↑  "Famous Dadaria Singers"
3. ↑  "Genda Phool*"*. 2016-03-11 அன்று மூலம் பரணிடப்பட்டது. 2022-02-21 அன்று பார்க்கப்பட்டது.
4. ↑  "Popular Dadaria Songs"
வாலீசுவரர் கோயில் முகப்பு
**வாலீஸ்வரர் கோயில்** என்பது திருச்சிராப்பள்ளி மாவட்டம் ஸ்ரீராமசமுத்திரம் என்ற ஊரில் அமைந்துள்ள சிவாலயமாகும். இச்சிவாலயம் 1-53 ஏக்கர் நிலப்பரப்பளில் அமைந்துள்ளது. இச்சிவாலயத்தில் 1050 வருடத்திற்கும் முற்பட்ட கல்வெட்டுகள் உள்ளன. இச்சிவாலயத்தின் மூலவர் வாலீஸ்வரர் என்றும், அம்பிகை சௌந்தரநாயகி என்றும் அழைக்கப்படுகின்றனர்.

சன்னதிகள்
---------

மூலவரான வாலீஸ்வரர் சுயம்பு லிங்கமாவார். இவர் கிழக்கு நோக்கி இருக்கிறார். இவரை இராமாயண வாலீ வழிபட்டமையால் வாலீஸ்வரர் என்று பெயர் பெற்றமையாக கூறப்படுகிறது. மூலவர் சந்நிதியின் மண்டபத்தில் உள்ள தூண்களில் வாலீ லிங்கத்தினை வழிபடுவதும், விநாயகர், முருகன் உருவங்களும் பொறிக்கப்பட்டுள்ளன. சௌந்தரநாயகி அம்மன் மூலவர் சந்நிதி தெற்கு நோக்கியுள்ளது. அம்மன் சந்நிதியில் ஒரு தூணில் ஆமைச் சிற்பம் உள்ளது.

வெளி பிரகாரத்தில் கன்னி மூலை கணபதியின் சந்நிதியில் காசி லிங்கம் பிரதிஸ்டை செய்யப்பட்டுள்ளது. அதன் மண்டபத்தில் விநாயகர் உள்ளார். தட்சணாமூர்த்தியின் சந்நிதியிலும் ஒரு விநாயகர் சிலை பிரதிஸ்டை செய்யப்பட்டுள்ளது. பிரகாரத்தின் மேற்கில் பஞ்ச பூத லிங்கங்களும், அவர்களுக்கு முன்பு சப்த கன்னிகளும் உள்ளனர். வட மேற்கில் வள்ளி தெய்வானை ஆறுமுக பெருமான் உள்ளார். சண்டிகேசுவரர், பைரவர், சூரியன் மற்றும் சந்திரன் சந்நிதிகளும் உள்ளது. தென் கிழக்கில் தாயாரை மடியில் வைத்தவாறு பெருமாள் சந்நிதி அமைந்துள்ளது. அதனருகே வாகனமண்டபமும், அதனுள் சிவலிங்கம், அம்பிகை சன்னதியும் உள்ளன.

தல புராணம்
----------

வாலி இலிங்கத்தினை எடுத்துச் செல்லுதல்
திருமுக்கூடலூர் எனுமிடத்தில் வாலி காசியிலிருந்து தான் எடுத்துவந்த லிங்கத்தினை பிரதிஸ்டை செய்ய வந்தார். ஆனால் அதற்கு முன்பே அகத்தியர் மணலால் ஆன லிங்கத்தினை வைத்துப் பூசை செய்திருந்தார். அந்த லிங்கத்தினை வாலி தன்னுடைய வாலால் அகற்ற முயன்றும் தோல்வியடைந்தார்.

அதன் பின்பு காவேரி கரையில் இருக்கும் அயிலூர் என்ற தற்போதய சிறீராமசமுத்திரத்தில் தான் எடுத்துவந்த லிங்கத்தினை வைத்துப் பூசித்தார். இந்த தலமே தற்போது வாலீசுவரர் கோயில் என்று அழைக்கப்படுகிறது.

தல சிறப்பு
----------

கோயிலுக்கு வெளியுள்ள அரிகண்டச் சிற்பம்
* பெருமாள் மடியில் தாயார் அமர்ந்திருப்பதைப் போன்ற சிற்பம் உள்ளது.
* கோயிலுக்கு வெளியே அரிகண்டச் சிற்பம் அமைந்துள்ளது.

ஆதாரங்கள்
---------

1. ↑  "District Wise Temple list".
**தாதாபுரம் மாணிக்கஈஸ்வரர் கோயில்** தமிழ்நாட்டில் விழுப்புரம் மாவட்டம், தாதாபுரம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் ஒன்பதாம் நூற்றாண்டைச் சேர்ந்தது.

மேலும்  இக்கோயில் இராசராச சோழன் காலத்தில் (கி.பி 1004) கட்டப்பட்ட கோயில்.

இராசராசசோழனின் தமக்கையான குந்தவை நாச்சியாரால் தனது சகோதரனான ஆதித்த கரிகாலச்சோழனின் நினைவாக ரவிகுல மாணிக்க ஈஸ்வரம் என்ற பெயரில் இக்கோயிலை எடுப்பித்தார் ..

குந்தவை நாச்சியார் தனது திருவுருவ சிலையையும் இக்கோயிலில் இடம்பெற செய்துள்ளார்..

இதற்கான சான்று இக்கோயின் தெற்கே உள்ள தேவா கோட்ட மாடத்து அருகே அழகிய மங்கை ஒருவரின் உருவச்சிலை உள்ளது .இது குந்தவை நாச்சியாரின் சிலை ஆகும்  .

இக்கோயில் இராசராசசோழனின் பத்தொன்பதாம்(19) ஆட்சி ஆண்டில் கட்டப்பட்ட கோயில் []

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
இந்தியாவின் இராஜஸ்தான் மாநிலத்தில் உள்ள அபு மலையில் உள்ள பிரம்மகுமாரிகள் உலக ஆன்மீகத் தலைவரான **இராஜ யோகினி தாதி ஜானகி**, 1916-ஆன்டில் பிறந்த இவர் பிரம்ம குமாரிகள் அமைப்பின் பன்னாட்டுத் தலைவராக 2007-ஆம் ஆண்டு முதல் 27 மார்ச் 2020 வரை பதவி வகித்தார். வயது மூப்பு காரணமாக தமது 104-வது வயதில் 27 மார்ச் 2020 அன்று மறைந்தார்.

வரலாறு
------

1916-ஆம் ஆண்டில் தற்போதைய பாகிஸ்தான் நாட்டின் சிந்து மாகாணத்தின் பிறந்த ஜானகி தமது 21-ஆம் அகவையில், 1937-இல் பிரம்ம குமாரிகள் அமைப்பில் இணைந்தார். 1970-ஆம் ஆண்டில் இலண்டன் சென்று மேற்கத்திய நாடுகளில் இந்தியத் தத்துவம் மற்றும் இராஜ யோக தியானத்தை பரப்பி, 140 நாடுகளில் பிரம்ம குமாரிகள் அமைப்பின் கிளைகளை நிறுவியுள்ளார். தூய்மை மற்றும் பொது சுகாதாரத்தில் சிறப்பாக பங்காற்றியதற்காக, தூய்மை இந்தியா இயக்கத்தின் தூதுவராக இவரை இந்திய அரசு நியமித்தது.

மேற்கோள்கள்
-----------

1. ↑  பிரம்ம குமாரிகள் தலைவர் மரணம்
2. ↑  பிரம்மா குமாரிகள் இயக்க தலைமை நிர்வாகி ராஜயோகினி தாதி ஜானகி முக்தி அடைந்தார்
3. ↑  பிரம்ம குமாரிகள் அமைப்பின் தலைமை நிர்வாகி தாதி ஜானகி காலமானார்
4. ↑  பிரம்ம குமாரிகள் இயக்கத்தின் தலைவி தாதி ஜானகி ஜி மறைவு

வெளி இணைப்புகள்
---------------

* Rajyogini Dadi Janaki பரணிடப்பட்டது 2020-03-28 at the வந்தவழி இயந்திரம்
* Dadi Janaki Life History
### திறன் அடிப்படையிலான முழுமையான மதிப்பீடு

திறன் அடிப்படையிலான முழுமையான மதிப்பீடு என்பது குழந்தைகளின் அறிவு வளர்ச்சி,திறன் வளர்ச்சி மற்றும் மனப்பான்மை அனைத்தின் வளர்ச்சிகளையும் வருடம் முழுவதும் தொடர்ச்சியாக அளந்தறிந்து ,திறனடைவு குறைபடுகளை நீக்கி, முழுமையான திறன் அடைவுகளைப் பெறச்செய்வதே ஆகும்.
கல்வியின் குறிகோள் குழந்தைகளின் முழு ஆளுமை வளர்ச்சியே ஆகும். கருத்துகள் அனைத்தும் செயல்பாடுகளாக மாற்றபட்டு பின் கற்றல் அனுபவங்களாக மாற்றபடவேண்டும். அறிவு வளர்ச்சி,திறன் வளர்ச்சி மற்றும் மனப்பான்மை அனைத்தும் குழந்தைகளிடம் வளர்ச்சி அடையவேண்டும்.

திறன் அடிப்படையிலான முழுமையான மதிப்பீட்டின் குறிகோள்கள்
-------------------------------------------------------

1.மதிப்பெண்களுக்கு முக்கியம் தராமல் திறன் அடைவிற்கு முக்கியம் தருதல்.
2.திறன் அடைவை முழுமையாக,தொடர்ச்சியாக அளந்தறிதல்.
3.சுயமதிப்பீட்டிற்கான வாய்ப்புகளை அதிகரித்தல்.
4.தன்னம்பிக்கையை வளர்த்தல்.
5.குறைதீர் கற்பித்தல் நடவடிக்கைகளை மேற்கொள்ளுதல்.

திறன் அடிப்படையிலான முழுமையான மதிப்பீட்டின் நிறைகள்
---------------------------------------------------

1.மதிப்பெண்கள் பயம் குழந்தைகளிடம் இல்லை.
2.கற்பித்தல் நோக்கம் சார்ந்த குழந்தைகளின் வளர்ச்சியை அறிய இயலும். 
3.குழந்தைகளின் முழு அளுமை வளர்ச்சிக்கு பயன்படுகிறது.
4.குறைதீர் கற்பித்தல் மேற்கொள்ளப்படுகிறது.
5.குழந்தைகள் தங்களின் திறனடைவு சார்ந்த வளர்ச்சியினை அறிந்துகொள்ள முடிகிறது.

சான்றுகள்
---------

1. MANAGING EDUCATIONAL CHALLENGES by Dr.HEMALATHA TALESRA, AUTHORS PRESS, NEWDELHI. Page No.108
2. CURRICULUM PLANNING FOR ELEMENTARY EDUCATION by H.HUSAIN, ANMOL PUBLICATION PRIVATE Ltd. NEWDELHI. Page No.177 - 180.
**ஸ்ரீலேக்கா பேரின்பகுமார்** ஈழத்தில் இன்று குறிப்பிடத்தக்க சிறுகதை எழுத்தாளர்களுள் ஒருவர். மேடை நாடக நடிகை. நாடகமும் அரங்கியலும் ஆசிரியை.

வாழ்க்கைக் குறிப்பு
-------------------

யாழ்ப்பாணம் சுன்னாகத்தில் தர்மலிங்கம் லோகேஸ்வரி தம்பதிகளுக்கு மகளாக 14.05.1977 இல் பிறந்தார். தனது ஆரம்பக் கல்வியை சுன்னாகம் மயிலணி சைவ மகாவித்தியாலயத்திலும், இடைநிலை, உயர்கல்வியை தெல்லிப்பழை யூனியன் கல்லூரியிலும் பெற்றார். யாழ்ப்பணப் பல்கலைக்கழகத்தில் கலை (சிறப்பு) மாணிப் பட்டத்தை பெற்றதோடு தேசிய கல்வி நிறுவகத்தின் கல்வியியல் டிப்ளோமா கற்கைநெறியிலும் தேறியுள்ளார். ஆசிரியராக கடமையாற்றும் இவரது துணைவர் பாடசாலை அதிபர் பேரின்பகுமார்.

கலை இலக்கிய பணி
---------------

பாடசாலையில் கல்வி கற்கும் காலத்திலிருந்தே எழுத்தாற்றல் பெற்ற இவர் அக்காலத்திலேயே எழுத‍த்தொடங்கினார். கவிதை, சிறுகதை, சிறுவர் இலக்கியம், நாடக எழுத்துரு, நாவல் என்ற அனைத்துத் தளங்களிலும் தடம் பதித்துள்ளார். இவரது எழுத்துகளுக்கு தாயகம், கலைமுகம் சஞ்சிகைகளும் வலம்புரி பத்திரிகையும் களம் அமைத்துக் கொடுத்தன. இவரது ஆக்க இலக்கியங்களின் கருப்பொருள் சமூக நோக்கோடு அமைந்த‍தோடு அவரால் வார்க்கப்படும் பாத்திரங்கள் நாளாந்த வாழ்வோட்டத்தில் தினம் சந்திக்கும் பாத்திரங்களாக இருக்கின்றன. 
தேசிய கலை இலக்கியப் பேரவையின் உறுப்பினரான ஸ்ரீலேக்கா பேரின்பகுமார் சிறுகதைகள் மட்டுமன்றி கவிதைகளையும் எழுதியுள்ளதோடு பேரவையின் கவியரங்கமான *நிற்க அதற்குத் தக* கவியரங்கில் பங்குபற்றினார்.அவரது சில கவிதைகள் 'தாயகம்' இதழில் பிரசுரமாகியுள்ளன.
நாடக அரங்க‍க் கல்லூரியில் இணைந்து குழந்தை ம. சண்முகலிங்கத்தின் *அன்ரிக்கனி* நாடகத்தில் முதன்மைப் பாத்திரத்தில் சிறப்பாக நடித்து நாடக ஆர்வலரின் பாராட்டைப் பெற்றதோடு மூத்த நாடக கலைஞர்களின் வாழ்த்தையும் பெற்றவர். செம்முக ஆற்றுகை குழுவின் குழந்தை ம. சண்முகலிங்கத்தின் *அன்பமுதூறும் அயலார்* நாடகத்திலும் முக்கிய பாத்திரத்தில் நடித்தும் தனது நடிப்பாற்றலை வெளிப்படுத்தியுள்ளார்.
இதுவரை *வேப்பம்குச்சி* (சிறுகதைத் தொகுப்பு), *கிண்கிணிநாதங்கள்* (சிறுவர் நாடகங்கள்), *தூரத்து மழையும் இங்கு சாரல் அடிக்கும்* (சிறுகதைத் தொகுப்பு)-2017, *மயில் இறகு* (சிறுவர் இலக்கியம்), *கண்மணியே கவி பாடு* (சிறுவர் பாடல்கள்), *கிணற்றங்கரை* (நாடக எழுத்துருக்கள்) ஆகிய நூல்கள் வெளிவந்துள்ளன.

பெற்ற பரிசுகள், விருதுகள்
-------------------------

* தேசிய கலை இலக்கியப் பேரவை வெளியீடாக வந்துள்ள *கிணற்றங்கரை* நாடகத் தொகுப்புக்கு இலங்கை சாகித்திய விருது
* *மயிலிறகு* சிறுவர் இலக்கியத்திற்காக வடமாகாண அரசின் சிறந்த நூலுக்கான விருது
* *கிண்கிணி நாதங்கள்* வடமாகாண அரசின் சிறந்த நூலுக்கான விருது
* *கிணற்றங்கரை* நாடக இலக்கியத்திற்கான வடமாகாண அரசின் சிறந்த நூலுக்கான விருது
* தேசிய ரீதியில் அரச ஊழியர்களுக்கான ஆக்கத்திறன் போட்டியில் தொடர்ந்து 09 வருடங்களாக விருதுகள் பெற்றுள்ளார்.

வெளி இணைப்பு
------------

ஆளுமை:ஸ்ரீலேக்கா பேரின்பகுமார்
**தாத்தா முரணிலை** (*Grandfather Paradox*) என்பது, ஒரு காலப் பயணி காலத்தில் பின்னோக்கி சென்று அவருடைய தாத்தாவின் திருமணத்திற்கு முன்பாகவே தாத்தாவைக் கொலைசெய்ய முயற்சித்தல் என்ற அனுமான சூழ்நிலையாகும். அவர் அவ்வாறு செய்தால், அவருடைய தந்தை பிறந்திருக்க முடியாது, அத்துடன் காலப் பயணியும் பிறந்திருக்க முடியாது, இது போன்ற நிகழ்வில் காலப் பயணியானவர் காலத்தில் பின்னோக்கி சென்று அவருடைய தாத்தாவைக் கொன்றுவிட முடியாது.

விளக்கம்
--------

ஒருவர் காலத்தில் பின்னோக்கி சென்றால்; காலப் பயணி சில விஷயங்களை மாற்றிவிட்டால் என்பதை, முரணிலைகள் பின்தொடரும் என்ற கருத்தாக்கம், காலம் குறித்த தத்துவார்த்த விவாதத்தில் முன்வைக்கப்படுகின்ற ஒன்றாகும். இதனுடைய சிறந்த உதாரணங்களாக ’தாத்தா முரணிலை’யும் ’சுயசிசுக்கொலை’ (ஆட்டோஇன்ஃபேங்கிசைட்)) என்ற கருத்தாக்கமும் இருக்கின்றன.

தாத்தா முரணிலை என்பது, ஒரு காலப் பயணி காலத்தில் பின்னோக்கி சென்று அவருடைய தாத்தாவின் திருமணத்திற்கு முன்பாகவே, தாத்தாவைக் கொலைசெய்ய முயற்சித்தல் என்ற அனுமான சூழ்நிலையாகும். அவர் அவ்வாறு செய்தால், அவருடைய தந்தை பிறந்திருக்க முடியாது, அத்துடன் காலப் பயணியும் பிறந்திருக்க முடியாது, இதுபோன்ற நிகழ்வில் காலப் பயணியானவர் காலத்தில் பின்னோக்கி சென்று அவருடைய தாத்தாவைக் கொன்றுவிட முடியாது.

சுயசிசுக்கொலையும் இதே முறையில்தான் செயல்படுகிறது. இங்கே பயணியானவர் பின்னோக்கி சென்று தான் ஒரு குழந்தையாக இருக்கும்போதே தன்னைக் கொல்ல முயற்சிக்கிறார். அவர் அப்படிச் செய்ய முடிந்தால், அவரால் பின்னோக்கிச் சென்று தன்னை ஒரு குழந்தையாக தன்னையே கொன்றுகொள்ள முடியாது.

இந்த விவாதம் காலப் பயணத்திற்கு ஒரு முக்கியமான விவாதப்பொருள் ஆகிறது, ஏனென்றால் இந்த முரணிலைகள் காலப் பயணத்தை சாத்தியமற்றதாக்கிவிடுமா என்று கேள்வி எழுப்புகின்றனர். பின்னோக்கிய காலப்பயணம் சாத்தியமாக இருக்கலாம் ஆனால் எந்த வழியிலும் உண்மையில் கடந்தகாலத்தை மாற்றுவதற்கு சாத்தியமற்றதாகிறது என்ற வகையில் வாதிடுவதன் மூலம் சில தத்துவவாதிகள் இந்த முரணிலைகளுக்கு பதிலளித்திருக்கின்றனர், இதே கருத்தாக்கம் இயற்பியலில் நவிகோவ் சுய-சீரான கொள்கை என்பதோடு ஒத்துப்போகிறது.

அனுமானங்கள்
-----------

* தாத்தா முரணிலை
* மெய்ப்பொருள் ஆய்வு முரணிலை
* முன்புறப்பாட்டு முரணிலை
* இவ்வாழ்வு முரணிலை
* டிப்ளர் உருளை
* ரொனால்ட் மாலட்
* ரெட்ரோகாஸூவாலிட்டி

வெளி இணைப்புகள்
---------------

* "மெமரி ஆள்ஃபா - இணையத்தில் தாத்தா முரணிலை "பரணிடப்பட்டது 2014-04-04 at the வந்தவழி இயந்திரம்

குறிப்புகள்
-----------

1. ↑  பார்க்க இரண்டு தத்துவவாதிகளுக்கு இடையிலான இந்த விவாதம், உதாரணத்திற்கு
**ஜவகர்லால் நேரு தேசிய நகர்புற புனரமைப்புத் திட்டம்** (*Jawaharlal Nehru National Urban Renewal Mission*) என்பது இந்தியாவில் உள்ள முக்கிய மற்றும் பெரு நகரங்களின் உட்கட்டமைப்பு வசதிகளை நிர்மாணிப்பற்காகவும் நகர்புற ஏழ்மை ஒழிப்புக்க்காகவும் இந்திய அரசால் துவங்கப்பட்ட திட்டம் ஆகும்.

பின்னணி
-------

இந்தியாவின் நகர்ப்புற மக்கள்தொகை நாட்டின் மொத்த மக்கள் தொகையுடன் ஒப்பிடுகையில் இந்திய விடுதலைக்குப் பிறகு கணிசமான அளவில் பெருகி வருகிறது. 2001 ஆம் ஆண்டு மக்கள்தொகை கணக்கெடுப்பின்படி மொத்த மக்கள் தொகையான 100 கோடியில் நகர்ப்புறங்களில் மட்டும் 28 கோடி (அதாவது ஏறக்குறைய 28 சதவிகிதமாக) இருந்தது. இந்தியாவின் புதிய பொருளாதாரக் கொள்கையின் காரணமாக 2021 ஆம் ஆண்டிற்குள் இது 40 சதவிகிதத்தை எட்டக்கூடும் என்று எதிர்பார்க்கப்படுகிறது. மேலும் இந்தியாவின் அப்போதைய பொருளாதார வளர்ச்சியில் நகர்புறங்களின் பங்களிப்பு 69 சதவிகிதம் இருக்கும் என்றும் கணக்கிடப்பட்டுள்ளது. எனவே நகர்புற வாழ்க்கைத் தரத்தை உயர்த்துவதும், உட்கட்டமைப்பை மேம்படுத்துவதும் அவசிமெனக் கருதிய இந்திய அரசு நகர்புற மேம்பட்டுக்கான திட்டத்தை வகுத்தது.

திட்டத்தின் நோக்கம்
-------------------

1. தேர்ந்தெடுக்கப்பட்ட நகரங்களின் உட்கட்டமைப்பு வசதிகளை ஒருங்கிணைத்து மேம்படுத்துதல்.
2. பயன்பெறும் நகரங்களில் புதிய சொத்துக்களை உருவாக்கி நிர்வகிப்பதில் ஒரு உட்தொடர்பை ஏற்படுத்துவதன் வாயிலாக மேம்படுத்தப்பட்ட உட்கட்டமைப்பு வசதிகள் எக்காலத்திலும் வலுவிழந்துவிடாத வகையில் சுயசார்புடையதாக மாற்றுவதற்கு உதவிபுரிதல்.
3. நகரில் நிரந்தரமாக இருந்து வரும் நெரிசல்களை சமாளிப்பதற்கு உள்ளாட்சி அமைப்புகளுக்கு உதவுதல். தேவையானால் நிதியுதவி வழங்குதல்.

பயனடையும் நகரங்களை தேர்ந்தெடுக்கும் முறைகள்
-------------------------------------------

2001ம் ஆண்டு இந்திய மக்கள் தொகை கணக்கெடுப்பின்படி நாற்பது லட்சத்திற்குள் மேலாக மக்கள் தொகை கொண்ட நகரங்கள் 'A' பிரிவு பெருநகரங்களாக, ஒன்றிலிருந்து நான்கு லட்சம் வரையுள்ள நகரங்கள் 'B' பிரிவு நகரங்களாகவும் அடையளப்படுத்தப்பட்டுகின்றன. இவை தவிர மாநில தலைநகரங்கள் மற்றும் வரலாற்று சிறப்பு மிக்க நகரங்களும் இந்த திட்டத்தின்கீழ் பயனடைய தகுதியான நகரங்கள் ஆகும். இவ்வகை நகரங்கள் 'C' பிரிவாக கருதப்படும்.

தேர்ந்தெடுக்கப்பட்ட தகுதியான நகரங்கள் மற்றும் பெருநகரங்கள்
----------------------------------------------------------

இந்த திட்டத்தின்படி மக்கள் தொகை நாற்பது லட்சத்திற்குள் மேலாக உள்ள நகரங்கள் பெருநகரங்களாக அடையளப்படுத்தப்பட்டுகின்றன. அந்த அடிப்படையில் கீழே உள்ள நகரங்கள் அதிக நிதி ஒதுக்கீட்டை பெற தகுதியான பெருநகரங்கள் ஆகும்.

### பெருநகரங்கள்

* டெல்லி
* பாரிய மும்பை
* அகமதாபாத்
* பெங்களூர்
* சென்னை
* கொல்கத்தா
* ஹைதராபாத்

### நகரங்கள்

1. பட்னா
2. பரிதாபாது
3. போபால்
4. லூதியானா
5. ஜெய்ப்பூர்
6. லக்னோ
7. மதுரை
8. நாசிக்
9. புனே
10. கொச்சி
11. வாரணாசி
12. ஆக்ரா
13. அமிர்தசரஸ்
14. விசாகப்பட்டினம்
15. வதோதரா
16. சூரத்
17. கான்பூர்
18. நாக்பூர்
19. கோயம்புத்தூர்
20. மீரட்
21. ஜபல்பூர்
22. ஜாம்ஷெட்பூர்
23. அசன்ஷோல்
24. அலகாபாத்
25. விஜயவாடா
26. ராஜ்கோட்
27. தன்பாத்
28. இந்தூர்
**மகேந்திரவாடி குடைவரை**, வேலூர் மாவட்டத்தின் அரக்கோணம் வட்டத்தில் உள்ள மகேந்திரவாடியில் அமைந்துள்ள குடைவரை ஆகும். வெளியொன்றின் நடுவே நிலத்திலிருந்து துருத்திக்கொண்டு உள்ள பாறை ஒன்றில் இந்தக் குடைவரை அமைக்கப்பட்டு உள்ளது. இது குணபரன் என்று அழைக்கப்படும் மகேந்திரவர்மன் காலத்தைச் சேர்ந்தது. இங்கே பல்லவ கிரந்த எழுத்துக்களில் வெட்டப்பட்ட கல்வெட்டு ஒன்று உள்ளது. இதிலிருந்து இக்குடைவரைக் கோயிலின் பெயர் "மகேந்திர விட்டுணு கிரகம்" என்பதும், முராரி எனப்படும் திருமாலுக்கு உரிய கோயில் என்பதும் தெரிய வருகிறது.

இதில் உள்ள மண்டபம் இரண்டு பிரிவுகளாக உள்ளது. இரண்டு வரிசைகளில் வரிசைக்கு இரண்டு முழுத்தூண்களும், பக்கச் சுவர்களை அண்டி இரண்டு அரைத்தூண்களும் காணப்படுகின்றன. தூண்களின் கீழ்ப் பாகமும் மேல் பாகமும் சதுர வெட்டுமுகம் கொண்டவை. நடுப்பகுதி எட்டுப் பட்டை வடிவம் கொண்டது. முன்வரிசைத் தூண்களின் சதுரப் பகுதிகளில் தாமரைச் சிற்பங்கள் உள்ளன. ஆனால் உள் வரிசைத் தூண்களின் சதுரப் பகுதிகள் வெறுமையாகவே காணப்படுகின்றன. பின்பக்கச் சுவரில் ஒரு கருவறை குடையப்பட்டுள்ளது. கருவறை வாயிலுக்கு இருபக்கமும் வாயிற் காவலர் சிற்பங்கள் உள்ளன.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 39
2. ↑  இராசவேல், சு. சேஷாத்திரி, அ. கி. 2000. பக். 40
**தாதியா நெரிசல்** என்பது இந்தியாவின் மத்தியப் பிரதேச மாநிலம், தாதியா மாவட்டத்தில், ரதன்கார் துர்கா தேவி கோவிலுக்கு (கொள்ளைக்காரர்கள் கோயில்) செல்லும் வழியில் சிந்து நதியின் குறுக்கே கட்டப்பட்டுள்ள பாலத்தில் அமைந்த நிகழ்ச்சியாகும். 
நவராத்திரி விழாவின் போது பீதி அடைந்த பக்தர்கள் அலறியடித்து சிதறிய மக்களின் மீது போலீசார் தடியடி நடத்தினார்கள்.

நிகழ்வு
-------

தசரா பண்டிகையின் கடைசி நாளான 14.10.2013 முன்னிட்டு, மத்தியப் பிரதேச மாநிலம் டட்டியா மாவட்டம் ரத்னாகர் துர்கா மாதா கோயிலில் ஞாயிற்றுக்கிழமை ஏற்பட்ட நெரிசலில் 115 பலியானார்கள். மற்றும் கோயிலுக்குச் செல்ல சிந்து நதியின் குறுக்கே ஒரு பாலம் அமைக்கப்பட்டுள்ளது. இப்பாலத்திலிருந்து விழுந்து 6 பேர் மரணமடைந்தார்கள்.

மேற்கோள்
--------

1. ↑  நெரிசலின் போது போலீசார் மனிதாபிமானம் இன்றி செயல்பட்டதாக குற்றச்சாட்டு; போலீஸ் மறுப்பு
2. ↑  நெரிசல்: மாவட்ட கலெக்டர் மற்றும் அரசு அதிகாரிகளை சஸ்பெண்ட் செய்தது மத்திய பிரதேச அரசு
[*தொடர்பிழந்த இணைப்பு*]
3. ↑  Pradesh stampede: 21 officials, cops suspended
4. ↑  விபத்து: 21 அதிகாரிகள் பணியிடை நீக்கம்
|  |
| --- |
| Part of a series on |
| பஞ்சாபிக்கள் |
|  |
| * சொல்லியல்
* பஞ்சாபியர்
* கலை
* உணவு
* பண்பாடு
* இசை
* பஞ்சாபி அலைந்துழல்வு
* பழங்குடியினர்
 |
| பஞ்சாபி மொழி |
| * கிளைமொழிகள்
* இலக்கியம்
* கவிதைகள்
* மக்கள்
 |
| * பா
* உ
* தொ
 |

**தாத்** ( பஞ்சாபி: ਢੱਡ ), **தாத்** அல்லது **தாட்த்** என்றும் உச்சரிக்கப்படுவது பஞ்சாபை பூர்வீகமாகக் கொண்ட ஒரு மணல்கடிகார வடிவ பாரம்பரிய இசைக் கருவியாகும், இது முக்கியமாக தாதி பாடகர்களால் பயன்படுத்தப்படுகிறது. இது அந்த பகுதியின் பிற நாட்டுப்புற பாடகர்களாலும் பயன்படுத்தப்படுகிறது.

வடிவமைப்பு மற்றும் இசைத்தல்
---------------------------

தாத் என்பது மரத்தால்செய்யபட்ட மணல்கடிகார வடிவத்தை போன்றது. ஆதாவது இரண்டு சிறிய கூம்புகளை அதன் முனைகளில் இணைப்பது போன்றது. இருபுறமும் உள்ள தோல் ஆனது கயிறுகள் கொண்டு இறுக்கி, கருவியை ஒன்றாகப் பிடித்துக் கொள்ள உதவுகிறது. இதன் வடிவமைப்பு மற்ற இந்திய டிரம்ஸைப் போலவே உள்ளது: எளிமையான டம்ரு, உடுக்கை மற்றும் அதிநவீன இடக்கா. டம்ரு(Damru) அதன் முனைகளைத் தாக்குவதற்கு கயிறுகளை முடிச்சு போட்டுள்ளது, ஆனால் தாத்-ல் அத்தகைய கயிறுகள் இல்லை. டம்ருவை விரைவாக அசைப்பதன் மூலம்/சுழற்றுவதன் மூலம் இசைக்கப்படுகிறது. இதனால் முடிச்சு கயிறுகள் அதன் முனைகளைத் தாக்கும், மேலும் சில சமயங்களில் ஒரு குச்சியால் அடித்தும் இசைக்கபடுகிறது. உடுக்கை மற்றும் தாத் விளையாடுவதில் ஒரே மாதிரியான நுட்பங்கள் உள்ளன. ஆனால் சமூக முக்கியத்துவம் வேறுபட்டது.

இசைத்தல்
Dhadi Jatha Playing Dhadd மையத்தில் இருக்கும் ஒரு கலைஞரால் தாத் இசைக்கப்படுகிறது.
தாத் , அதன் ஒரு முனையில் விரல்களால் தட்டுவதன் மூலம் அல்லது அடிப்பதன் மூலம் இசைக்கபடுகிறது. இதன் மெல்லிய மைய பகுதியை சுற்றியுள்ள கயிறுகளை இறுக்கி தாத்-ன் சுருதி உயர்த்தப்படுகிறது. மூடிய மற்றும் திறந்த ஒலிகளையும் உருவாக்க முடியும்.

சமூக முக்கியத்துவம்
-------------------

தாத் இசை கருவி ஆனது தாடி பாடகர்களால் மிகவும் இயல்பாக பயன்படுத்த கூடிய மற்றும் அவர்களின் வாழக்கையுடன் நெருங்கிய தொடர்புடையது ஆகும். சாரங்கியுடன்(Sarangi)இதைப் பயன்படுத்தி நாட்டுப்புற, மத மற்றும் போர்வீரர்களின் பாலாட்கள் மற்றும் வரலாற்றைப் பாடும்

மேலும் பார்க்கவும்
------------------

* தாடி (இசை)
* பஞ்சாபின் இசை
* Tsuzumi - ஜப்பானில் பயன்படுத்தப்படும் இதே போன்ற டிரம்

குறிப்புகள்
-----------

1. .
2. பரணிடப்பட்டது 2012-03-16 at the வந்தவழி இயந்திரம்
**ஜல் சக்தி அமைச்சகம்** (**Ministry of Jal Shakti**) மே, 2019-இல் நரேந்திர மோடியின் இரண்டாவது அமைச்சரவையின் போது நீர் ஆராதரங்கள், ஆறுகள் மேம்பாடு மற்றும் கங்கை புனரமைப்பு அமைச்சகம் மற்றும் குடிநீர் மற்றும் துப்பரவு அமைச்சககளை ஒன்றிணைத்து புதிய அமைச்சகமாக நிறுவப்பட்டது. இந்த அமைச்சகத்தின் உருவாக்கம் கடந்த சில சகாப்தங்களாக நாடு எதிர்கொள்ளும் பெருகிவரும் நீர் சவால்களுக்கு இந்தியாவின் தீவிரத்தை பிரதிபலிக்கிறது.

பணிகள்
------

கங்கை ஆற்றை தூய்மை செய்யும் நோக்கத்துடன் ஜல்சக்தி அமைச்சகத்துடன் நீர் ஆராதரங்கள், ஆறுகள் மேம்பாடு மற்றும் கங்கை புனரமைப்பு அமைச்சகம் மற்றும் குடிநீர் மற்றும் துப்பரவு அமைச்சககளை ஒன்றிணைக்கப்பட்டது. அண்டை நாடுகளுடன் இந்தியா பகிர்ந்து கொள்ளும் நதிகளுக்கு இடையிலான எந்தவொரு சர்வதேச அல்லது தேசிய மோதல்களையும் இந்த அமைச்சகம் எதிர்கொள்ளும்.

கங்கை மற்றும் அதன் துணை நதிகளை சுத்தம் செய்வதற்காக நாட்டின் மக்களுக்கு பாதுகாப்பான குடிநீரை வழங்குவதற்காக "நமாமி கங்கா" திட்டம் தொடங்கப்பட்டுள்ளது.

அமைச்சர்கள்
-----------

ஜல்சக்தி அமைச்சகத்தின் அமைச்சராக கஜேந்திர சிங் செகாவத் உள்ளார். அவருக்குத் துணையாக பிரகலாத் சிங் படேல் மற்றும் பிஸ்வேஷ்வர் துடு ஆகியோர் இராஜாங்க அமைச்சர்களாக உள்ளனர்.

மேற்கோள்கள்
-----------

1. 1 2  "Govt forms 'Jal Shakti' Ministry by merging Water Resources and Drinking Water Ministries". Business Standard. 31 May 2019. 10 July 2019 அன்று பார்க்கப்பட்டது.
2. ↑  "Water Challenges: India Forms a New Ministry". *Report Syndication*. September 25, 2019.
3. ↑  "Government forms 'Jal Shakti' Ministry by merging Water Resources and Drinking water Ministry". *thehindubusinessline.com*. PTI, New Delhi.
4. ↑  "Department of Water Resources RD & GR, Government of India". Department of Water Resources, Government of India.

  


|  |
| --- |
| *இந்தக் கட்டுரை இந்திய அரசு தொடர்பான கட்டுரைகளின் ஒரு பகுதி. இதை விரிவுபடுத்தி தமிழ் விக்கிப்பீடியாவிற்கு உதவி புரியுங்கள்*. |
**லயனல் திலகநாயகம் போல்** (6 சூலை 1941 - டிசம்பர் 5, 2009, அகவை 68) யாழ்ப்பாணத்தைச் சேர்ந்த கருநாடக இசைப் பாடகர். அண்ணாமலைப் பல்கலைகழகத்தில் பயின்று சங்கீத பூசணம் பட்டம் பெற்ற முதல் யாழ்ப்பாணத்தவர் என்று அறியப்படுபவர்.

வானொலியில்
----------

இலங்கை வானொலியில் இசைக்கச்சேரிகளை வழங்கியதோடு, பல மெல்லிசைப் பாடல்களையும் பாடியிருக்கிறார். ரூபவாகினி தொலைக்காட்சி, மற்றும் இலங்கை ஒலிபரப்புக் கூட்டுத்தாபனம் என்பவற்றின் முதற்தர கலைஞராகவும் இவர் திகழ்ந்துள்ளார்.

ஆசிரியப்பணி
-----------

யாழ்ப்பாணம் மத்திய கல்லூரியில் இசையாசிரியராக பணியாற்றிய இவர், பதவி உயர்வுபெற்று உதவிக் கல்விப் பணிப்பாளராகப் பணியாற்றி ஓய்வு பெற்றவர். யாழ் பல்கலைக்கழகத்தின் வெளிவாரி விரிவுரையாளராகவும், பரீட்சகராகவும் கடமையாற்றியுள்ளார்.

பட்டங்களும் விருதுகளும்
-----------------------

இவர், சுர ராகநய விநோத சுரபி, இலங்கை அரசின் கலாபூசணம், கலைச்செம்மல் ஆகிய பட்டங்களையும் பெற்று கௌரவிக்கப்பட்டுள்ளார்.

இசைக்கச்சேரிகள்
---------------

இவர் இலங்கையில் மட்டுமல்லாமல், சிங்கப்பூர், மலேசியா, மற்றும் ஐரோப்பிய நாடுகளிலும் இசைக்கச்சேரிகளை வழங்கியிருக்கிறார்.

மேற்கோள்கள்
-----------

1. ↑  திலகநாயகம் போல் அவர்களின் இறப்பு அறிவித்தல், உதயன், டிசம்பர் 7, 2009

வெளி இணைப்புகள்
---------------

* சங்கீத சாகரத்திற்கு இதய அஞ்சலிகள்
**ஸ்ரீராமகிருஷ்ணரின் அமுதமொழிகள்**, ’-ம’ என்றறியப்பட்ட மகேந்திரநாத் குப்தரின் டயரிக்குறிப்புகளின் தொகுப்பு நூல். ஸ்ரீராமகிருஷ்ணருடன் தொடர்பிலிருந்த அவரது முக்கியச்சீடரான சுவாமி விவேகானந்தர், அன்னை சாரதா தேவி, மற்ற நேரடிச் சீடர்கள்,பக்தர்கள் ஆகிய அனைத்து தரப்பினராலும், படிக்கும்போது மீண்டும் ஒருமுறை அந்த நாட்களுக்கே போய்விட்டதாகப் பாராட்டப்பட்ட நூல்.

முதற்தொகுப்பில், ’ம’ வின் டயரி எழுதும் பழக்கம் மற்றும் அவர் ஸ்ரீராமகிருஷ்ணரைச் சந்திக்க நேர்ந்த சூழ்நிலை, சுருக்கமான அளவிலான வாழ்க்கை வரலாறு ஆகியவையும், நூலின் வங்க மூலமான டயரி பக்கப் படம், ஆங்கில நூல், மொழிபெயர்ப்பு வரலாறு ஆகியவையும் குறிப்பிடப்பட்டுள்ளன.

நூலின் முன்னுரையில், அமுதமொழிகள் ஓர் தெய்வமனிதரின் அனுபவ வார்த்தைகள்; உலகப்பொதுமறை; அமுதமொழிகளைப் படிப்போரின் அறிவுப்பின்னணி மற்றும் உணர்வின் விரிவைப் பொறுத்து பல்வேறு பொருளைத் தர வல்லவை என்பதையும், மாக்ஸ்முல்லர், ரோமா ரோலா, ஆர்னால்ட் டாய்ன்பீ என்று மேலை நாட்டு அறிஞர்களும் ஸ்ரீராமகிருஷ்ண பரமஹம்சரின் உபதேச மொழிகளை எவ்வளவோ விவரித்துக் கூறியுள்ளனர் என்பதையும், சுவாமி விவேகானந்தர் தமது குருவின் ஒரு உபதேசத்திற்கு மட்டுமே மூன்று நாட்கள் பொருள் கூறக்கூடியவர் என்பதையும் கருத்தில் கொண்டு, நூலைப் படிப்பவர்களுக்கு வழிகாட்டுதலும் வழங்கப்பட்டுள்ளது.

அமுதமொழிகள் முதற்பாகத்தில் பலராம், நரேந்திரர் முதலான பக்தர்கள், ஈசுவரசந்திர வித்யாசாகர், பிரம்ம சமாஜத் தலைவர் கேசவர், விஜயகிருஷ்ண கோசுவாமி, வைணவ பக்தர்கள் என்று பலதரப்பட்டவர்களுடனான ஸ்ரீராமகிருஷ்ணரின் உரையாடல் மற்றும் அறிவுரைகள் நூலாசிரியரால் பதிவுசெய்யப்பட்டுள்ளன.

மேற்கோள்கள்
-----------

1. ↑  ஸ்ரீராமகிருஷ்ணரின் அமுதமொழிகள்; ஸ்ரீராமகிருஷ்ண மடம்; சென்னை
2. ↑
3. ↑
கால் கவட்டிக்குள் கைவிட்டு மூக்கைப் பிடித்துக்கொண்டு நின்றால் தொடக்கூடாது
கல்லில் கம்பு ஊன்றிநின்றால் தொடக்கூடாது
**தொடு விளையாட்டு** என்பது சிறுவர் சிறுமியர் ஓடியும், நொண்டியும், கண்ணைக் கட்டிக்கொண்டும் பல விதிகள் வைத்துக்கொண்டு ஒருவரை ஒருவர் தொட்டு விளையாடும் விளையாட்டு. இதில் பல வகைகள் உண்டு.

வட்டத்துக்குள் ஓடும்போது தொடுதல்
பெரிய வட்டத்துக்குள் ஓடித் தொடுதல்
சிறிய வட்டத்துக்குள் நொண்டி அடித்துக்கொண்டு ஓடித் தொடுதல்
கண்ணைக் கட்டிக்கொண்டு தொடுதல்
கட்டக் கோட்டில் ஓடிக்கொண்டு தொடுதல்
ஆள்-வேலியை அறுத்துக்கொண்டு தொடுதல்
முறை வைத்துக்கொண்டு தொடுதல்
உட்கார்ந்திருக்கும்போது தொடக்கூடாது
கும்பிட்டு நிற்பவரைத் தொடக்கூடாது
கால் கவட்டிக்குள் கையை விட்டு மூக்கைப் பிடித்துக்கொண்டு நிற்பவரைத் தொடக்கூடாது.
தூணைப் பற்றி நிற்போரைத் தொடக்கூடாது.
இருவர் பற்றி நிற்கும்போது தொடக்கூடாது.
கையால் மண்ணைத் தொட்டுக்கொண்டு நிற்கும்போது தொடக்கூடாது.
கல்லில் கால் ஊன்றிக்கொண்டு நிற்பவரைத் தொடக்கூடாது.
கல்லில் கம்பு ஊன்றிக்கொண்டு நிற்பவரைத் தொடக்கூடாது.
நிழலில் நிற்பவரைத் தொடக்கூடாது.
என்றெல்லாம் முறை வைத்துக்கொண்டு தொட்டு விளையாடுதல் ஒரு வகை.

இவற்றையும் பார்க்கவும்
----------------------

தமிழர் விளையாட்டுகள் (அண்மைய காலம்)

கருவிநூல்
---------

* ஞா.தேவநேயப் பாவாணர், *தமிழர் விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954
* இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980